যুবলীগের চেয়ারম্যান ওমর ফারুক চৌধুরী বলেছেন, দেশের বিরুদ্ধে বিএনপি-জামায়াত নতুন করে ষড়যন্ত্র শুরু করেছে। তাদের ষড়যন্ত্র মোকাবিলায় দেশের প্রতিটি জেলা-উপজেলার পাড়া-মহল্লায় পাহারা বসাতে হবে। তিনি বলেন, ‘আমি যুবলীগের প্রতিটি জেলা-উপজেলা এবং ইউনিয়ন পাড়া-মহল্লার নেতাকর্মীদের নির্দেশ দিচ্ছি এদের (জঙ্গি) যেখানেই পাবেন, সেখানে গণধোলাই দিয়ে আইনশৃঙ্খলারক্ষাকারী বাহিনীর হাতে তুলে দেবেন।’